भागवत कथा सुनो, कृृष्ण भगवान का नाम जपो, मोक्ष मिलेगा: शास्त्री
श्रीमद् भागवत कथा का श्रवण करना और भगवान श्रीकृष्ण का नाम लेना चाहिए। इससे मनुष्य को मोक्ष मिलता है। शास्त्रों के अनुसार इस पुण्य लाभ विशेष महत्व सिर्फ कलयुग में है। यह बात गुरुवार को 17वीं बटालियन परिसर में स्थित दुर्गा माता मंदिर परिसर में चल रही भागवत कथा में पंडित सेवाराम शास्त्री ने कही।
उन्हाेंने कहाकि त्रेता युग में भगवान विष्णु की भक्ति को सर्वस्व माना है। द्वापर युग में तप को विशेष महत्व दिया है। कलयुग में श्रीमद् भागवत कथा श्रवण को मोक्ष के द्वार का रास्ता माना है। कलयुग में आयु कम है, इसलिए भागवत कथा श्रवण से मोक्ष प्राप्त कर सकते हैं। राजा परीक्षित को कथा श्रवण के सात दिन बाद मोक्ष मिला था। भगवान की निस्वार्थ भाव से अनन्य भक्ति करना चाहिए। भगवान से कुछ न मांगे। प्रभु भक्ति करते रहे। प्रभु खुद फल देते हैं। सारे पापों को नाश करते हैं। कथा के आगे शास्त्री जी ने बतायाकि माता-पिता की सेवा से बढ़कर कोई पुण्य का काम नहीं है। जो इंसान जीवंत माता-पिता की सेवा करता है, उसे जीवन में हमेशा सुख मिलता है। उन्होंने कहा कि भगवान की भक्ति में मन लगाना चाहिए तथा दिल से भगवान को याद करना चाहिए। भगवान की पूजा अर्चना करनी चाहिए, लेकिन माता-पिता को नहीं भूलना चाहिए। इस दौरान उन्हाेंने सुदामा चरित्र का वर्णन किया। इस अवसर पर सैकड़ों श्रद्धालु उपस्थित रहे।
17 बटालियन परिसर में स्थित दुर्गा माता मंदिर पर चल रही है भागवत कथा सुनते भक्तगण।
धर्म
hin_Deva hin_Deva hin_Deva hin_Deva awa_Deva